สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
22 ก.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ลงแรงประจำวันนี้ (22 ก.ย.) ได้แก่
ราคาหุ้น บริษัท สหวิริยาสตีลอินดัสตรี จำกัด (มหาชน) หรือ SSI  ปิดตลาดวันนี้ราคาอยู่ที่ 0.08 บาท ลบ 0.02 บาท หรือ 20% สูงสุดที่ 0.10 บาท ต่ำสุดที่ 0.07 บาท มูลค่าซื้อขายที่ 74.85 ล้านบาท สำหรับปัจจัยที่ส่งผลให้ราคาหุ้นมีการปรับตัวลงมาจากประเด็นที่ SSI แจ้งการปิดโรงถลุงเหล็กที่ประเทศอังกฤษ ส่งผลให้บริษัทต้องรับภาระหนี้เพิ่ม
 
สำหรับหุ้นที่ขึ้นแรงประจำวันนี้ (22 ก.ย.) ได้แก่
ราคาหุ้นบริษัท เอ.เจ.พลาสท์ จำกัด (มหาชน) หรือ AJ ราคาปิดตลาดอยู่ที่ระดับ 7.65 บาท บวก 1.45 บาท สูงสุด 7.95 บาท ต่ำสุด 6.45 บาท หรือ 23.39% ด้วยมูลค่าซื้อขาย 523.40 ล้านบาท สำหรับปัจจัยที่ส่งผลให้ราคาหุ้นมีการปรับตัวขึ้นแรงคาดเป็นผลมาจากการเข้ามาเก็งกำไร เนื่องจากได้รับอานิสงส์จากโครงการรัฐกระตุ้นเศรษฐกิจ
 
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน